***“Мектеп жасына дейінгі балалардың дарындылығын дамыту”***

*№11 бөбекжай-бақшасы*

*Музыка жетекшісі: К.Б. Мухамбетжанова*

**1-слайд.**Қазіргі кезеңде балалар дарындылығы, оларды анықтау мүмкіндіктері және дарынды балаларға арналған ерекше білім беру бағдарламаларын құру мәселелеріне көптен психологтар мен педагогтар назар аударып отыр. Дарындылық дегеніміз « дарындылықты қажет етеді» және әр балаға жеке қарым-қатынас жасайтын дербес тәсіл табу екенін есте сақтау маңызды.

**2-слайд.**Дарынды балалардың психологиялық ерекшеліктері дарынды балаларға тән оза дамудың мындай ерекшеліктері бар:

* қабылдауының ауқымдылығы мен ерекшеленетін балалар;
* есте сақтауы жоғары деңгейдегі балалар;
* тілі ерте дамыған
* бай сөздік қорға ие балалар;
* зейін қоюы жоғары деңгейдегі балалар;

**3-слайд.** дарынды балалардың мінез-құлқында шыншылдық сезімдері жоғары, жақсы әзілқой сезімдерге ие, сонымен қатар тез өзгеретін, шыдамсыз, үнемі назарда болғанды ұнататын қасиеттерін байқатады, оларға қорқыныш, жоғары сезімталдық тән.

**4-слайд.**Бала тұлғасы мен дарындылығының дамуына ықпал ететін табиғи факторлар мен мақсатқа бағытталған тәрбие және оқытудың ролі мен үлгісін қаншама қарастырсақ та, отбасының маңызы, соның ішінде ата-ананың жоғары деңгейде көңіл бөлуі шешуші роль атқарады. Осындай балалардың дарындылығын дамыту ата-аналардың өзініңде жоғары танымдық қызығушылықтарын тудыруға ықпал етеді.

**5-слайд.***Мектепке дейінгі жастағы дарынды балаларды психологиялық-педогогикалық қолдау:*

* баланы дербес дамыту жоспарын құру;
* эмоциялық және әлеуметтік дамуына көмектесетін қолайлы заттық-кеңістіктік дамытушы орта құру;
* мектепке дейінгі жастағы балалардың шығармашылық бағыттарын;

*Дербес шығармашылық тапсырмаларды іске асыруына көмек беру:*

* Музыкалық викторина, конкурстарға қатысу;
* Дарынды балаларды ынталандыру:
* Әр түрлі конкурстарға қатысқаны үшін дипломдармен, грамоталармен марапаттау.

**6-слайд.**Астана қаласына «Балапан» ансамбілі «Таңғы шұғыла» халықаралық сайысқа қатысып жүлделі 1-ші орынды иеленді. Нұр-Сұлтан қаласында өткен халықаралық «Залотой Россыпь» сайысында жүлделі 3-ші орынға Шөптібай Зере ие болды.

**7-слайд.** «Қазақстан Таланттары» халықаралық сайыста «Балдәурен» вокалдық тобы Гран- Приді жеңіп алса, ал Абилмажиова Жансая «Балапан» әнімен жүлделі 1-ші орынға,Шөптібай Зере 2-ші орынды қанжығалады. Осы жетістіктерімізбен Қостанай телеарнасына арнайы «Тобыл таңына» тікелей сұхбаттқа шақыру алып, өз жетістіктерімізбен бөлістік.

**8-9-10-слайд.**Сонымен қатар мектепке дейінгі ұйымда түрлі іс-шаралар өткізіліп тұрады. Солардың бірі «Әнші балапан», «Қазақстан біздің Ортақ үйіміз», «Тұғыры биік тәуелсіздік», «Әке мен сенің өміріңнің жалғасымын»т.б. атаулы мерекекелер және түрлі іс-шаралар жүргізіліп отырады.

**11-слайд**. Дарынды балалардың ата-аналармен жұмыс; дарынды баламен, ата-анамен және тәрбиешімен бірлескен практикалық әрекеттер. Әңгімелер, тренингтер, мектепке дейінгі ұйымдардың мамандармен жеке кеңестер. Талантты балалардың ата-аналарына қолдау жасау және ынталандыру ( ата-аналар жиналыстарында грамоталар мен алғыс хаттар тапсыру.) ата-аналарға дарындылық тақырыбында психологиялық дайындық жасау.

**1-слайд**.Мектеп жасына дейінгі дарынды балаларды тәрбиелеу- оқыту жұмыстарын ұйымдастыру үшін мынадай жағдайлар жасалады:

* Дарынды балалармен жұмыс істейтін арнайы дайындалған жоғары біліктілігі бар тәрбиешілер мен педагогтардың болуы:
* Бай заттық-кеңестіктік дамытушы ортаның болуы:
* Жұмыс жоспарының болуы.

**13-слайд**. «Мектепке дейінгі жастағы балаларға арналған музыкалық дидактикалық ойындар жинағы», «Ән шырқайық бөбектер», «Ән әліппесі»,-деп аталатын авторлық жұмыстар жаздым.

**14-слайд.** Қорыта айтқанда, бөбекжай-бақшасы педагог ұжымының алдына қойған мақсаты дарынды балаларды әрі қарай дамытып, балаларға сапалы да терең білім беру, сауатты ұрпақ тәрбиелеу.